
Vadovaudamasi Lietuvos Respublikos Vietos savivaldos įstatymo 16 straipsnio 1 dalimi, atsižvelgdama į Lietuvos Respublikos Specialiųjų tyrimų tarnybos išvadą 2024-12-04 „Antikorupcinio vertinimo išvada dėl stichinės nelaimės (gaisro, potvynio, audros, liūties ir pan.) padarytiems nuostoliams iš dalies padengti vienkartinės išmokos skyrimo ir mokėjimo tvarkos aprašo“ Nr. 4-01-10669, Radviliškio rajono savivaldybės taryba nusprendžia:
Pripažinti netekusiu galios Radviliškio rajono savivaldybės tarybos 2021 m. gegužės 27 d. sprendimą Nr. T-524 „Dėl stichinės nelaimės (gaisro, potvynio, audros, liūties ir pan.) padarytiems nuostoliams iš dalies padengti vienkartinės išmokos skyrimo ir mokėjimo tvarkos aprašo patvirtinimo“.

RADVILIŠKIO RAJONO SAVIVALDYBĖS TARYBOS SPRENDIMO PROJEKTO
„DĖL RADVILIŠKIO RAJONO SAVIVALDYBĖS TARYBOS SPRENDIMO 
PRIPAŽINIMO NETEKUSIU GALIOS”
AIŠKINAMASIS RAŠTAS

2025 m. gegužės 8 d.
Radviliškis

.	Parengto sprendimo rengimą paskatinusios priežastys, parengto projekto tikslai, sprendimo projekto tikslai ir uždaviniai.
Vienkartinė piniginė parama nukentėjus nuo stichinės nelaimės iki šiol buvo skiriama vadovaujantis Stichinės nelaimės (gaisro, potvynio, audros, liūties ir pan.) padarytiems nuostoliams iš dalies padengti vienkartinės išmokos skyrimo ir mokėjimo tvarkos aprašu (toliau – Aprašas), patvirtintu Radviliškio rajono savivaldybės tarybos 2021 m. gegužės 27 d. sprendimu Nr. T-524.              
Lietuvos Respublikos Specialiųjų tyrimų tarnybos 2024-12-04 išvadoje „Antikorupcinio vertinimo išvada dėl stichinės nelaimės (gaisro, potvynio, audros, liūties ir pan.) padarytiems nuostoliams iš dalies padengti vienkartinės išmokos skyrimo ir mokėjimo tvarkos aprašo“ Nr. 4-01-10669 nurodoma kad, atlikus Aprašo antikorupcinį vertinimą darytina išvada, kad juo nustatytas teisinis reglamentavimas yra ydingas antikorupciniu požiūriu, kadangi:
)	Aprašą įgyvendinantiems subjektams suteikiama diskrecija spręsti kokius kitus (Aprašu neapibrėžtus) reiškinius laikyti „stichine nelaime“, o tai sudaro sąlygas neobjektyvių ir nepagrįstų sprendimų priėmimui;
)	Nepakankamas teisinis reglamentavimas sudaro sąlygas išmokas siekiančių gauti ir sprendimus priimančių asmenų nesąžiningam elgesiui, nepagrįstam bei netikslingam savivaldybės lėšų panaudojimui; 
)	Neaiškus Aprašo santykis su Lietuvos Respublikos krizių valdymo ir civilinės saugos įstatyme nustatytu teisiniu reglamentavimu;
)	Aprašo nuostatos sudaro sąlygas dviprasmiškumams, todėl yra svarstytinos teisinio aiškumo požiūriu.
.	Projekto iniciatoriai (institucija, asmenys ar piliečių atstovai) ir rengėjai.
Socialinės paramos skyriaus vedėja Rasa Miškinienė, vyriausioji specialistė Sonata Dekker.
.	Kaip šiuo metu yra reguliuojami sprendimo projekte aptarti teisiniai santykiai.
Radviliškio rajono savivaldybės tarybos 2021 m. gegužės 27 d. sprendimu Nr. T-524 „Dėl stichinės nelaimės (gaisro, potvynio, audros, liūties ir pan.) padarytiems nuostoliams iš dalies padengti vienkartinės išmokos skyrimo ir mokėjimo tvarkos aprašo parvirtinimo“ (su vėlesniais pakeitimais).
.	Kokios siūlomos naujos teisinio reguliavimo nuostatos, kokių teigiamų rezultatų laukiama. 
Parama gaisro atveju bus skiriama vadovaujantis nauju Piniginės socialinės paramos nepasiturintiems gyventojams teikimo Radviliškio rajono savivaldybėje tvarkos aprašu.
. Galimos neigiamos priimto sprendimo projekto pasekmės ir kokių priemonių reikėtų imtis, kad tokių pasekmių būtų išvengta. 
Neigiamų pasekmių nenumatoma.
. Kokius teisės aktus būtina priimti, kokius galiojančius teisės aktus būtina pakeisti ar pripažinti netekusiais galios priėmus sprendimo projektą. 
Būtina pripažinti netekusiu galios Radviliškio rajono savivaldybės tarybos 2021 m. gegužės 27 d. sprendimą Nr. T-524 „Dėl stichinės nelaimės (gaisro, potvynio, audros, liūties ir pan.) padarytiems nuostoliams iš dalies padengti vienkartinės išmokos skyrimo ir mokėjimo tvarkos aprašo parvirtinimo“ (su vėlesniais pakeitimais).
. Sprendimo projektui įgyvendinti reikalingos lėšos, finansavimo šaltiniai. 
Sprendimo projektui įgyvendinti papildomų lėšų nereikės.  
. Sprendimo projekto rengimo metu gauti specialistų vertinimai ir išvados. 
– 
. Numatomo teisinio reguliavimo poveikio vertinimo rezultatai. 
– 
. Sprendimo projekto antikorupcinis vertinimas.
Teisės akto projektas antikorupciniam vertinimui neteikiamas.
. Kiti, iniciatoriaus nuomone, reikalingi pagrindimai ir paaiškinimai. 
– 
. Pridedami dokumentai.  
– 



Radviliškio rajono savivaldybės administracijos
Socialinės paramos skyriaus vyr. specialistė 				                Sonata Dekker
